laion/Wikipedia-Exotic huggingface dataset:
סקסטוס וטולנוס קריאליס

סקסטוס וטולנוס קריאליס (בלטינית: Sextus Vettulenus Cerialis) היה איש צבא רומאי ומשנת 70 עד 71 לספירה שימש כנציב יהודה ומפקד הלגיון העשירי פרטנסיס. בשנת 72 או 73 לספירה מונה לקונסול. סקסטוס וטולנוס קריאליס הוא הנציב הראשון ביהודה לאחר חורבן בית שני. הוא נולד ברייטיה, ומילא תפקידים של קווסטור ופרייטור, לפני שמונה למפקד הלגיון החמישי מקדוניקה. הוא היה מפקד הלגיון החמישי מקדוניקה לאורך כל המרד הגדול. הוא השתתף במצור על יודפת, ובזמן המצור נשלח לדכא והכניע את מרידת השומרונים, וכבש את אזור חברון. כמו כן שימש מפקד של כוח משימה מיוחד שנועד לכבוש את המקדש, אך הוא נכשל. הוא היה בין המשתתפים במועצת המלחמה אותה כינס טיטוס לצורך הכרעה בגורל בית המקדש. מתיאורי יוסף בן מתתיהו עולה כי קריאליס היה מפקד הלגיון החמישי מקדוניקה משנת 67 ועד לסיום המרד. בתקופה זו הוא צבר ניסיון צבאי רב והכיר היטב את התנאים השוררים ביהודה, אספסינוס וטיטוס רחשו לו אמון ובידיו הופקד הביצוע של פעולות צבאיות עצמאיות. הניסיון הצבאי הרב שרכש קריאליס בדיכוי המרד והכרותו עם יהודה ותושביה הכשירו אותו לתפקידו כנציב. הוא התחיל את שירותו כנציב בנובמבר שנת 70, לאחר שהחליף את מרקוס אולפיוס טראיאנוס, מפקד הלגיון העשירי פרטנסיס. על פעולותיו כנציב אין כל ידיעות, אף נציבותו מוזכרת על ידי יוספוס כדרך אגב. על אף ניסיונו הצבאי העשיר אין כל עדות לפעילות צבאית של הצבא הרומאי בתקופתו. ונראה כי הוא הקדיש את מירב מאמציו להבטחת השקט בפרובינקיה. הוא משל עד שנת 71, אז החליף אותו סקסטוס לוסיוס באסוס. בשנת 72 או 73 לספירה נתמנה לתפקיד של קונסול ממשיך. לאחר הקונסולט הוא מונה לתפקיד נציב בפרובינקית מואסיה, שבה שירת בין השנים 73-78. לאחר מכם מונה לפרו-קונסול של פרובינקיית אפריקה. E. Dabrowa, Sextus Vettulenus Cerialis, in: Legio X Fretensis. A Prosopographical Study of its Officers (I-III c. A.D.), Stuttgart, 1993, pp. 27–28 תיאורו אצל יוסף בן מתתיהו: מלחמת היהודים ג, 310,314 ; ד, 552, 554, ; ו', 131, 242, ; חיי יוסף 420 ; מלחמת היהודים ו, 237 ; ז, 163 CIL IX 4742 CIL VIII 12536 מלחמת היהודים ג', 310-315 (בקיץ של שנת 67) ; מלחמת היהודים ו, 237 (בקיץ של שנת 70) מלחמת היהודים ג', 234 מלחמת היהודים ג, 310-315 מלחמת היהודים ד, 555-552 מלחמת היהודים ו, 131,148 מלחמת היהודים ו, 243-236 מלחמת היהודים ז, 163 Dacia 50, 2006, p. 97 = AE 2006, 1861 (דיפלומה צבאית רומית משנת 73) ; Roman Military Diplomas I, 02= AE 1968, 446 (דיפלומה צבאית רומית משנת 75) ; Roman Military Diplomas 04, 208 (דיפלומה צבאית רומית משנת 78)
עקרבון נגבי

עַקרַבּוֹן נגבי (שם מדעי: Orthochirus scrobiculosus negbensis) הוא תת-מין של עקרבון מדברי והוא מהקטנים בעקרבי ארץ ישראל. תת-מין זה הוגדר לראשונה על ידי אהרן שולוב ופנחס אמתי ב-1960, והוא הנציג היחיד בארץ ישראל של המין עקרבון מדברי (Orthochirus scrobiculosus). תפוצתו של העקרבון הנגבי היא מיריחו דרומה דרך בקעת ים המלח והערבה, במדבר יהודה, בנגב, בסיני ועד צפון אפריקה. בישראל עובר ככל הנראה גבול תפוצתו הצפוני. אורך הבוגר מגיע עד 35 מ"מ, צבע הגוף אפור - שחור. רוחב בסיסה של האצבע הנחה (Tarsus) קטן ממחצית אורכה. זהו המין היחיד בישראל שבמנוחה זנבו פרוש לאורך ציר הגוף ואינו מעוקל. הזנב עבה ביחס לגוף. על הפרקים הרביעי והחמישי של הזנב שקעים קטנים רדודים שמקנים לו מראה מבריק. שלפוחית הארס קטנה ובמנוחה היא חבויה בשקע שבפרק הזנב החמישי. צבעם של זוג המסרקיות (Petcen), אצבעות-הצבתות ומשנה-פיסות הרגליים, צהוב בהיר. לזכרים עד 22 עלעלים בכל מסרקית, ולנקבות עד 18. תחת אבנים קטנות ובינוניות, ניתן למצוא כמה פרטים יושבים זה לצד זה (כנראה שבמין זה בניגוד לעקרבים אחרים אין קניבליזם). הוא אינו מרבה לצאת מתחת לאבנים, ניזון מפרוקי-רגליים קטנים. ההשרצה מתרחשת ביולי-ספטמבר, עם 8-4 ולדות בצבע לבנבן עד סגול בהיר. הארס חזק אך כמותו קטנה. עקיצתו מכאיבה מאוד אך אינה מסוכנת לאדם בוגר בריא. ארסו של העקרבון המדברי מכיל OSK1, מעכב של החלבון KCNA3.‏ אנשים שנעקצו מתארים כאב צורב ופועם. לאחר מספר שעות הכאב חולף בהדרגה, אם כי תיתכן תחושת עקצוץ שתישאר במשך מספר ימים. פנחס אמתי, מדריך החרקים בישראל ופרוקי רגליים אחרים. הוצאת כתר י"ם, הדפסה אחת עשרה, 2002. ע"מ-238. פנחס אמתי ודני סימון, החי מתחת לאבן- עולם קטן ואפלולי שגגו אבן וגבולו אור, הוצאת עם עובד ת"א, הדפסה שנייה, 1988. ע"מ-42. פנחס אמתי, זהירות, עקרבים!, הוצאת מודן ת"א, 1996. עמ' 94-95. אהרן שולוב ופנחס אמתי, מגדיר לעקרבי ישראל, פורסם בטבע וארץ, גיליון ב'-5, פברואר 1960. Mouhat S, Teodorescu G, Homerick D, Visan V, Wulff H, Wu Y, Grissmer S, Darbon H, De Waard M, Sabatier JM (January 2006). "Pharmacological Profiling of Orthochirus scrobiculosus Toxin 1 Analogs with a Trimmed N-Terminal Domain"
ריטואל

האם התכוונתם ל... למילה ריטואל יש שני פירושים אפשריים: טקס – אירוע סמלי המורכב מרצף פעולות, המבוצע בסביבה מסוימת ובמחזוריות סדירה. פולחן – סדרת פעולות שנהוג לבצע במהלך טקס, לרוב דתי או מסורתי.
אימפולס

האם התכוונתם ל... דחף (פסיכולוגיה) – צורך או רצון פנימי בלתי נשלט לביצוע פעולה מסוימת מתקף – מושג במכניקה קלאסית פונקציית הלם – מושג בעיבוד אותות בארט אלן – גיבור-על אצן המכונה "אימפולס" אימפולס (להקת מחול) – להקת מחול ישראלית, אחת מחמש להקות הייצוגיות של באר שבע אימפולס (חברת תקליטים) – חברת תקליטים אמריקאית אימפולס (דמות קומיקס) – דמות מקומיקס דחף
כיכר הארמון

כיכר הארמון (ברוסית: Дворцовая площадь) היא הכיכר הראשית של סנקט פטרבורג. שטח הכיכר הוא כ-50 דונם. הכיכר קיבלה את שמה בשנת 1766 מארמון החורף שהחזית הדרומית שלו יוצאת לכיכר. בשנים 1918–1944 שמה של הכיכר היה "כיכר אוריצקי" לזכר מהפכן סובייטי מויסיי אוריצקי שנרצח בקרבתה. עד לשנות ה-60 של המאה ה-18 שטח הכיכר היה מנוצל לאחסנה של חומרי בניין לבניית ארמון החורף, הצגות ציבוריות במהלך החגים ותרגילים צבאיים. תכנון מתחם הכיכר בוצע על ידי קארלו רוסי בשנים 1819–1829. באותן השנים נבנה בניין המטה הכללי שסוגר את הכיכר מדרום. בשנים 1837–1843 בצד המזרחי נבנה בניין מטה אוגדת הגווארדיה הרוסית. בשנת 1834 במרכז הכיכר הוצב עמוד אלכסנדר. במהלך המאה ה-19 ותחילת המאה ה-20 הכיכר הייתה מקום של מצעדים צבאיים של צבא האימפריה הרוסית. ב-9 בינואר 1905 על הכיכר התרחשו האירועים המרכזיים של יום ראשון העקוב מדם . בתקופה הסובייטים הכיכר הייתה מקום להפגנות וצעדות במהלך החגים. החל משנות ה-90 של המאה ה-20 הכיכר היא מקום להופעות של זמרים ידועים ביניהם מדונה, אלטון ג'ון, פול מקרטני. נוסף לכך, משמשת הכיכר לעריכת מצעד יום הניצחון, אחת לשנה, ב-9 במאי. המראה הפנורמי של הכיכר
חטיפת אומרו דיקו

פרשת חטיפתו של אומרו דיקו הייתה ניסיון כושל לחטוף את השר הניגרי אומרו דיקו (Umaru Dikko) בלונדון ב-1984, במטרה להביאו לניגריה בדואר דיפלומטי. בפרשה היו מעורבים שלושה ישראלים, שנשכרו על ידי שירותי הביון של ניגריה. אומרו דיקו היה שר התחבורה הניגרי בממשלתו של גיסו, שהו שאגארי. עם ההפיכה בניגריה ב-1983 בראשותו של הגנרל מוחמדו בוהרי, נמלט דיקו לגלות בלונדון, שם הפך למבקר קולני של השלטון החדש. שלטונות ניגריה, שטענו כי דיקו היה מעורב במעשי שחיתות, החליטו להחזירו לניגריה בכוח, ושכרו לשם כך את שירותיהם של שלושה ישראלים. קודם לחטיפה הגיע ללונדון מטוס בואינג 707 של ניגריה איירוייז כשהוא ריק מנוסעים, במטרה לשנע דואר דיפלומטי לניגריה. ב-4 ביולי 1984, במהלך טיול רגלי, נחטף דיקו לתוך רכב מסחרי, נהוג על ידי ניגרי ושמו מוחמד יוסופו. מלבדו נכחו בחטיפה שלושה ישראלים: אלכס ברק, שארגן את החטיפה, ד"ר אריה שפירא, רופא הצוות, ופליקס אביטל, לשעבר אבוטבול (אביו של אסי אבוטבול). החוטפים התנפלו על דיקו, סיממו אותו והכניסוהו לארגז שהיה מיועד למשלוח בדואר הדיפלומטי. מזכירתו האנגלייה של דיקו מיהרה לדווח לסקוטלנד יארד, שפתח בחקירה. לפקידים שבדקו את המשלוח לא הוצגו המסמכים הרלוונטיים לדואר דיפלומטי, הארגז נפתח ודיקו נמצא בו כפות ומסומם, עם אמצעים להבטחת המשך נשימתו. הוא הועבר לבית חולים ונמצא בריא. המטוס הניגרי קורקע עד לגמר החקירה. בתגובה הורו שלטונות התעופה הניגריים למטוס של חברת התעופה הבריטית בריטיש קלדוניאן לחזור על עקבותיו לאחר שכבר המריא משדה התעופה של לאגוס. המטוס שוחרר רק לאחר שחרור המטוס הניגרי. שלושת הישראלים הועמדו לדין. ברק נידון ל-14 שנות מאסר ושני האחרים לעשר שנים. שלושתם ריצו מספר שנים מעונשם, ואז שוחררו וגורשו לישראל. פליקס אבוטבול, שישב בכלא הבריטי עד לשחרורו ב-1993, נרצח בשנת 2002 על רקע פלילי. אלכס ברק נפל קורבן להתנקשות, שבה נפצע קשה. דיקו חי בגלות עוד כעשר שנים, וב-1995 חזר לניגריה וייסד מפלגה חדשה. הפרשה גרמה למשבר חמור ביחסי בריטניה-ניגריה. בריטניה אף הודיעה על גירושם מבריטניה של שני בכירים ניגריים. ישראל הכחישה כל קשר לפרשה, למרות ניסיונות מצד אמצעי תקשורת בריטיים לייחס את החטיפה ל"מוסד". פרשת האיש במזוודה Mr. Umaru Dikko - Abduction - דיון בפרשה בבית הנבחרים הבריטי Max Siollun, The Mossad Affair: The Kidnap Of Umaru Dikko, Nigerians In America, 20 בינואר 2008 העבריין פליקס אבוטבול נרצח אמש בפראג, באתר וואלה!, 11 באוגוסט 2002 תל אביב: ניסיון חיסול נוסף בעולם הפשע המאורגן - וואלה חדשות, באתר וואלה, 14 ביולי 2003
גוגנהיים

גוגנהיים (Guggenheim) הוא שם משפחה גרמני-יהודי שמשמעותו נחלה. האם התכוונתם ל... אישים יחיאל קרל גוגנהיים – פרופסור לתזונה באוניברסיטה העברית בירושלים מאיר גוגנהיים – איש עסקים, אבי משפחת גוגנהיים סולומון ר. גוגנהיים – איש עסקים ופילנתרופ אמריקאי, בנו של מאיר פגי גוגנהיים – רעייתו של האמן מקס ארנסט ואחייניתו של סלומון ר' גוגנהיים מוזיאונים אוסף פגי גוגנהיים – מוזיאון בוונציה. מנוהל על ידי קרן סלומון ר' גוגנהיים. מוזיאון גוגנהיים בילבאו – מוזיאון לאמנות מודרנית בבילבאו שבספרד מוזיאון סולומון ר' גוגנהיים – מוזיאון לאמנות מודרנית בניו יורק. נוסד על ידי קרן סלומון ר' גוגנהיים אחר מלגת גוגנהיים – מלגה כספית המוענקת מדי שנה על ידי קרן הזיכרון לג'ון סימון גוגנהיים קרן סלומון ר' גוגנהיים – קרן פילנתרופית מוזיאון גוגנהיים (פירושונים)
אפקט פול פרנקל

אפקט פול פרנקל (באנגלית: Poole–Frenkel effect) הוא תופעה בפיזיקה של מצב מוצק, המאפשרת לחומר מבודד חשמלית להוליך חשמל. האפקט נקרא על שם יעקב פרנקל, אשר פרסם מאמר בנושא בשנת 1938, וכן על שם הוראס יואיט פול. האפקט ידוע גם כ"פליטת פול פרנקל". אלקטרונים יכולים לנוע באיטיות דרך מבודד בדרך הבאה: האלקטרונים בדרך כלל לכודים במצב עצמי (כלומר, לכודים באטום מסוים ואינם חופשיים לנוע בגביש). לעיתים, שטפים מקריים של חום נותנים לאלקטרון מספיק אנרגיה לצאת מהמצב העצמי, ולהשתחרר לפס ההולכה. שם הוא חופשי לנוע לאורך הגביש, לזמן מאוד קצר, לפני שישקע פעם נוספת לתוך מצב עצמי אחר (באטום אחר). אפקט פול פרנקל מתאר איך בשדה חשמלי חזק, האלקטרון אינו צריך אנרגיית חום רבה על מנת להגיע לפס ההולכה, משום שהוא מקבל חלק מהאנרגיה מהשדה החשמלי. כשמשקללים את התדירות שבה אלקטרונים מעוררים לפס ההולכה, ואת התנועה שלהם שם, הביטוי הכמותי לאפקט פול פרנקל הוא: J ∝ E exp ⁡ ( − q ( ϕ B − q E / π ϵ   ) k B T ) {\displaystyle J\propto E\exp \left({\frac {-q\left(\phi _{B}-{\sqrt {qE/\pi \epsilon }}\ \right)}{k_{B}T}}\right)} כאשר   J {\displaystyle \ J} הוא שטף זרם   E {\displaystyle \ E} הוא השדה החשמלי המושרה   q {\displaystyle \ q} הוא מטען האלקטרון   ϕ B {\displaystyle \ \phi _{B}} הוא מחסום המתח (כאשר השדה החשמלי המושרה אפסי) אשר אלקטרון חייב לעבור על מנת לנוע מאטום אחד למשנהו בתוך הגביש.   ϵ {\displaystyle \ \epsilon } הוא המקדם הדיאלקטרי הדינמי   k B {\displaystyle \ k_{B}} הוא קבוע בולצמן T היא הטמפרטורה
תרנגול (סוג)

תרנגול (שם מדעי: Gallus) הוא סוג של עוף קרקע ממשפחת הפסיוניים המצוי בטבע בהודו ובדרום-מזרח אסיה באזורים הטרופיים. התרנגולים נבדלים משאר הפסיוניים, בכך שאצל התרנגולים הזכרים יש כרבולת בשרנית על ראשם. בדומה למרבית הפסיונים הם חיים לרוב על הקרקע והם מסורבלי מעוף. הזכרים גדולים, הדורים ומקושטים יותר מהנקבות המסוות כדי לטפל באפרוחים בעודם בקן הפגיע על הקרקע. סוג זה כולל את תרנגול הבית, אשר בוית לפני אלפי שנים. מוצאו ככל הנראה הוא מתרנגול בנקיבה, אם כי מספר חוקרים טוענים שמקורו הוא מהכלאה של תרנגול בנקיבה עם תרנגול סונרט. סוג זה כולל כיום ארבעה מיני בר ותת-מין מבוית: תרנגול בנקיבה (Gallus gallus) תת-מין תרנגול הבית (gallus gallus domesticus) תרנגול סרי לנקה (Gallus lafayetii) תרנגול סונרט (Gallus sonneratii) תרנגול בר ירוק (Gallus varius) מינים נוספים מהסוג שנכחדו: Gallus aesculapii Gallus moldovicus Gallus beremendensis Gallus karabachensis Gallus tamanensis Gallus kudarensis Gallus europaeus Gallus imereticus Gallus meschtscheriensis Gallus georgicus מדיה וקבצים בנושא תרנגול בוויקישיתוף תרנגול, באתר ITIS (באנגלית) תרנגול, באתר NCBI (באנגלית) תרנגול, באתר Animal Diversity Web (באנגלית) תרנגול, באתר GBIF (באנגלית) תרנגול, באתר אנציקלופדיה בריטניקה (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
אדומים

האם התכוונתם ל... אדום (עם) – אחד מעמי כנען הקדומים, שחיו באזור הרי אֱדוֹם ממזרח ליהודה אדומים (סרט) – סרט קולנוע משנת 1981 על הקומוניסטים בארצות הברית, בכיכובו של וורן בייטי "אדומים" - כינוי גנאי לעמים האינדיאנים "אדומים" - כינוי רווח לדוקאטים מדבר אדומים – כינוי לאזור במדבר יהודה גוש אדומים – גוש התנחלויות בצפון-מערב מדבר יהודה מעלה אדומים – התנחלות ממזרח לירושלים כפר אדומים – התנחלות באזור מעלה אדומים מישור אדומים – אזור תעשייה ממזרח למעלה אדומים מחלף אדומים – מחלף המחבר את כביש 1 וכביש 417 מבשרת אדומים (E-1) – שטח בן 12 קילומטר רבועים בין ירושלים למעלה אדומים שסופח לגבולות המוניציפליים של האחרונה אדום (פירושונים)
זמרי א-קפלה ירושלים

זמרי א-קפלה ירושלים הם מקהלה מירושלים המונה כ-30 זמרים, ומתמחה ביצירות מתקופת הרנסאנס והבארוק בצד יצירות מודרניות. המקהלה נוסדה בשנת 1989 על ידי חגי גורן בשיתוף מנצחה הראשון אוסקר גרשנזון. הרפרטואר הקלאסי של המקהלה משתרע מן הרנסאנס ועד למאה ה-20 וליצירות בנות זמננו. כן מבצעת המקהלה מוזיקת עמים, לרבות רפרטואר ביידיש ובלדינו, ומוזיקה קלה בעיבודים למקהלה. מלבד שירת אקפלה הופיע האנסמבל גם עם הרכבים ותזמורות, בהם: תזמורת הבארוק ירושלים של דוד שמר, הרכבי בארוק בכלי נגינה אותנטיים בניצוחו של מיכאל מלצר וכן עם התזמורת הסימפונית ירושלים. המקהלה מופיע בפסטיבלים החשובים בארץ. בפעילות האנסמבל מושם דגש על רפרטואר מקורי. בין תוכניותיו היו "קולות קסומים מהים הבלטי", "Best of British", "באך ומיסה אפריקנית" עם חן צימבליסטה בכלי הקשה ו"ליטורגיקה אפריקנית". שני האחרונים נכללו בתקליטורים הרשמיים של פסטיבל אבו גוש. בשנת 2001 ביצע האנסמבל בביצוע בכורה עולמי בירושלים ובאיטליה מיסה בשפה הערבית מאת האב ארמנדו פרוצ'י. תוכניתם "Festa Italiana", שכללה מוזיקה איטלקית ויצירות נדירות מסרדיניה, הוקלטה בפסטיבל אבו גוש ושודרה בקול המוסיקה. המקהלה השתתפה בכיתות אמן עם המנצחים פול הילר מארצות הברית ובו הולטן מדנמרק. "זמרי א-קפלה ירושלים" זכו במקום ראשון ובמדליית זהב בתחרות הבינלאומית למוזיקה ליטורגית למקהלות על שם פלסטרינה, שהתקיימה בירושלים בשנת 1996 בחסות הוותיקן. בין מנצחי המקהלה היו רון זרחי, שאול זקס, וג'ודי אקסלרוד. משנת 2024 מנצח על המקהלה אסף בנרף. פסטיבל אבו גוש מדיה וקבצים בנושא זמרי א-קפלה ירושלים בוויקישיתוף זמרי א-קפלה ירושלים, ברשת החברתית פייסבוק זמרי א-קפלה ירושלים, סרטונים בערוץ היוטיוב כתבה באתר הבמה 19 בספטמבר 2005
לויצקי

לויצקי (Levitsky, Levitzky, Levizky) הוא שם משפחה שמקורו ברוסית ומשמעותו בן לוי. האם התכוונתם ל... אלכסנדר לויצקי – ביוכימאי ישראלי אשר לויצקי – עורך דין ישראלי, אחיו של יעקב לויצקי דמיטרי לויצקי – צייר רוסי יעקב לויצקי – מתמטיקאי ישראלי, אחיו של אשר לויצקי פרס לויצקי – פרס ישראלי לחוקר ישראלי בתחום האלגברה, לזכר יעקב לויצקי ורעייתו שרלוטה נעמי לויצקי – עיתונאית ומחברת ספרי עיון ישראלית סטיבן לויצקי – מדען מדינה יהודי-אמריקאי, פרופסור לממשל וללימודי אמריקה הלטינית באוניברסיטת הרווארד סטפן לויצקי – שחמטאי רוסי סרגיי לוויצקי – חלוץ צילום רוסי קטיה לויצקי – כדורסלנית ישראלית שלמה לויצקי – פיזיקאי רוסי
Penny Lane

Penny Lane (עברית: דרך פני) הוא שיר של להקת הביטלס. הוא נכתב על ידי פול מקרטני אך הקרדיט ניתן גם לג'ון לנון. השיר הוקלט במטרה להיכנס לאלבום Sgt. Pepper's Lonely Hearts Club Band אך בסוף לא נכלל בו אלא יצא יחד עם Strawberry Fields Forever במסגרת איי-סייד כפול. שם השיר הוא שמו של רחוב בליברפול, עירם של חברי הביטלס. בארצות הברית שני השירים צעדו בנפרד כשפני ליין הגיע למקום הראשון ושהה בו שבוע ב 18 במרץ 1967.שדות תות לנצח הסתפק במקום השמיני במצעד האמריקאי. מילות השיר כוללות סצנות רחוב מפרברי ליברפול: סַפָּר השומר תמונות של כל הראשים אותם סיפר, בנקאי בעל רכב, שאינו לובש מעיל-גשם וכבאי. שלוש הדמויות נפגשות בסופו של דבר במספרה. התמליל הפשוט מהדהד כסיפור ילדותי ומחזיר את המאזין לימי הילדות התמימים של פול וג'ון בפרברי ליברפול. נגינת החצוצרות הבהירות בשיר מושפעת מהקונצ'רטי הברנדנבורגיים של יוהאן סבסטיאן באך. פול מקרטני - שירה מובילה, הרמוניה ווקאלית וסולן רקע, גיטרה בס ופסנתר ג'ון לנון - שירת רקע והרמוניה ווקאלית, פסנתר, קונגה ומחיאות כפיים ג'ורג' האריסון - שירת רקע, פעמון יד ומחיאות כפיים רינגו סטאר - תופים ותוף מרים ג'ורג' מרטין - פסנתר, מפיק, תזמור דייוויד מייסון - סולו חצוצרת פיקולו מני וינטרס, פי. גודי, ריי סווינפילד - חליל, פיקולו ברט קוארטלי, דאנקן קמפבל, ליאון קלברט, פרדי קלייטון - חצוצרה, פלוגלהורן דיק מורגן, מייק וינפילד - אבוב, קרן אנגלית פרנק קלארק - קונטרבס מדיה וקבצים בנושא Penny Lane בוויקישיתוף מידע על היצירה "Penny Lane" באתר מיוזיק בריינז מידע על הקומפוזיציה "Penny Lane" באתר AllMusic גרסאות נוספות ל"Penny Lane" באתר SecondHandSongs פרק 29 בתוכנית מסע הקסם המסתורי (Icast) מצעד שירי הביטלס של כאן 88
דוד פורמן

הרב דוד פורמן (1944- 3 במאי 2010) היה רב רפורמי וממנהיגי תנועת היהדות הרפורמית, מחבר, מחנך, פובליציסט ופעיל חברתי. פורמן ייסד גם את עמותת שומרי משפט - רבנים למען זכויות האדם. פורמן נולד בבוסטון שבמדינת מסצ'וסטס בארצות הברית. הוא סיים תואר ראשון בתיאטרון ודרמה באוניברסיטת בוסטון. בשנת 1964 השתתף בקבוצת רוכבי החירות, אשר פעלה נגד חוקי ג'ים קראו נגד השחורים בארצות הברית, והיה פעיל ומעורב בארגונים למען העלאת יהודי ברית המועצות ונגד מלחמת וייטנאם. בשנת 1972 הוסמך לרבנות על ידי ההיברו יוניון קולג' בסינסינטי. באותה שנה עלה לישראל, ושימש, בין השנים 1976 ל-2003, כמנהל של המשרד הישראלי בירושלים של האיחוד ליהדות רפורמית בצפון אמריקה. במהלך התקופה הזאת עסק רבות בחינוך ובקידום הקשרים בין יהדות התפוצות לישראל. פורמן היה מעורב בפעילות למען זכויות האדם והשלום בישראל, ופעל לקידום ערכים שונים בהם האמין מתוך מה שראה כמחויבות ליהדות ולמדינת ישראל ולערכי ההומניזם. בין השנים 1984 ל-1986 הוא היה יו"ר ארגון מתנדבים למען שלום וייסד את עמותת שומרי משפט - רבנים למען זכויות האדם ועמד בראשה בין השנים 1988 ל-1992, ובין השנים 2002 ל-2003. הוא קיבל את פרס השלום של הכנסת בשם הארגון בשנת 1993. בשנת 1994 היה חלק מהמשלחת הישראלית לאוסלו לקבלת פרס נובל לשלום על ידי שמעון פרס ויצחק רבין. פורמן כתב טור קבוע בעיתון ג'רוזלם פוסט ובו עסק בנושאים חברתיים, פוליטיים ודתיים, וכן נתן הרצאות שונות בישראל ומחוצה לה. כתב ארבעה ספרים: "על גופתי המתה – שאלות לאלוהים" (2005), "חמישים דרכים להיות יהודי" (2002), "סכיזופרניה יהודית בארץ ישראל" (2000) ו"ישראל – בברודוויי, פזורה יהודית, יהודים במילניום החדש" (1998). פורמן שרת בצה"ל כסמג"ד בחיל השריון. הוא התגורר בשכונת קריית היובל שבירושלים. נפטר בדאלאס, טקסס בעקבות מחלה בעוד הוא מחכה להשתלת כבד. נקבר בקיבוץ מעלה החמישה. משפחת היהדות המתקדמת מרכינה ראש על מותו של הרב דוד פורמן(הקישור אינו פעיל), באתר התנועה הרפורמית בישראל Rabbi David J. Forman dies at 65, בג'רוזלם פוסט [Rabbi David Forman, Rabbis for Human Rights founder, dies https://web.archive.org/web/20100507100252/http://www.jta.org/news/article/2010/05/04/2394652/rabbis-for-human-rights-founder-dies] Rabbi David Forman, 65, laid to rest דוד בפורמן, בCNN HUC-JIR mourns Rabbi David j. Forman, z"l, : Educator, activist, author, and founder of Rabbis for Human Rights, ‏6 במאי 2010 (באנגלית).
ריזלינג

ריזלינג (Riesling) הוא זן גפן לבן אשר מקורו בחבל הריין בגרמניה. ריזלינג הוא זן ארומטי, בעל ריח פרחוני, כמעט מבושם, ובעל רמת חומציות גבוהה. טעם יינות הריזלינג מושפע באופן ברור מאזור גידול הגפנים. ענבי הריזלינג משמשים להכנת יין לבן יבש, חצי-יבש, ומתוק, וכן להכנת יינות נתזים. יינות ריזלינג מיוצרים בדרך כלל מזן בודד ולעיתים קרובות מיושנים בחביות עץ אלון. נכון לשנת 2004 גפן הריזלינג הייתה במקום ה-20 בתפוצה העולמית של גפנים, עם מגמה של עליה בשטחי הגידול. יחד עם זאת, במונחי חשיבות היין מבחינת איכותו, יינות הריזלינג הם בין שלושת היינות הלבנים הבולטים ביותר, לצד יינות שרדונה וסוביניון בלאן. בשנת 2006 היה זן הריזלינג הגפן הנפוצה ביותר בגרמניה והיוותה 20.8% מכלל שטחי גידול הגפנים במדינה, על שטח של 211,970 דונם. נכון לשנת 2008, בחבל אלזס שבצרפת היקף ייצור יינות הריזליג הוא במקום השני לאחר יינות פינו בלאן, והרבה יותר מכל סוג יין אחר המיוצר באזור זה. גפני ריזלינג בשטחי גידול גדולים קיימים אף באוסטריה, לוקסמבורג, צפון איטליה, אוסטרליה, ניו זילנד, ארצות הברית, קנדה, דרום אפריקה, סין, ואוקראינה. יינות ריזלינג נצרכים בדרך כלל בעת שהיין עדיין צעיר ובעל מאפיינים ארומטיים פירותיים של תפוח ירוק, או תפוחים אחרים, אשכוליות, אפרסק, דבש, פריחת ורדים, או ריח דשא טרי. טעמם צלול הודות לחומציות הגבוהה. אולם, בגלל תכולת החומציות הגבוהה ומגוון הטעמים שביין, הריזלינג מתאים גם ליישון ממושך. בין מומחי היין יש המעניקים ליינות ריזלינג גרמנים, בני מאות שנים, ציונים גבוהים. יינות ריזלינג מתוקים, כך למשל יינות Trockenbeerenauslese הגרמנים, מתאימים במיוחד ליישון ממושך כיוון שתכולת הסוכרים הגבוהה ביין מהווה חומר משמר נוסף. יחד עם זאת קיימים יינות ריזלינג יבשים, או חצי-יבשים, אשר שמרו על איכותם אף לאחר 100 שנים. תקופות היישון המקובלות של יין ריזלינג הן בין 5-15 שנים ליין יבש, 10-20 שנים ליין חצי-יבש, 10-30 שנים ליין מתוק. מדיה וקבצים בנושא ריזלינג בוויקישיתוף דניאל רוגוב, הענב שאהב קור, באתר הארץ, 24 במרץ 2011 J. Robinson (ed) The Oxford Companion to Wine Third Edition, Oxford University Press 2006, pg. 746: "Vine varieties", ISBN 0-19-860990-6 German Wine Institute: German Wine Statistics 2007-2008 Production volume by grape variety, vinsalsace.com
רובין

רוּבּין הוא שם משפחה ממקור לטיני (ruber, rubinus) שפירושו אודם, שהיא אבן חן אדומה. כמו כן הוא שם פרטי ושם משפחה יהודי שמקורו בשם העברי ראובן רוֹבּין (עם חולם) הוא גם שם פרטי בשפה האנגלית, שמקורו בשם הגרמאני רוברט. גרסאות שלו קיימות גם בצרפתית ובעוד שפות. האם התכוונתם ל... מינת רובין – עיר נמל עתיקה, ראו יבנה-ים נבי רובין – קבר בחולות פלמחים, לשעבר כפר ערבי נחל רובין – גן לאומי בסמוך לנחל שורק רובין (משרד תכנון) – משרד לתכנון צוללות הממוקם בסנקט פטרבורג האקדמיה למוסיקה ולמחול על שם רובין בירושלים – מוסד אקדמי להכשרת נגנים, זמרים, מלחינים, רקדנים ומנצחים הפועל בקמפוס האוניברסיטה העברית בגבעת רם שבירושלים אישים: אמנים גייל רובין – צלמת ישראלית ממוצא אמריקאי, שנרצחה בידי מחבלים כחלק מהאירועים שהתגלגלו לכדי פיגוע כביש החוף גרטשן רובין – סופרת אמריקנית הרולד רובין – אדריכל, צייר ומוזיקאי ישראלי זהרה רובין – פסלת וציירת טלי רובין – שחקנית ישראלית ידיד רובין – צייר ישראלי ציון רובין – במאי ועורך תוכן בטלוויזיה קווין רובין – שחקן, אושיית רשת ויוטיובר ישראלי קרל רובין – אדריכל ישראלי יליד גליציה ראובן רובין – צייר ישראלי גדעון רובין – צייר, נכדו של ראובן רובין רבקה רובין – סופרת, מבקרת ספרות ומתרגמת ריק רובין – מפיק מוזיקלי אמריקאי רובין (זמרת) – זמרת פופ שוודית רובין ברטלט (אנ') – שחקנית אמריקאית חוקרים ומדענים אורי רובין – מזרחן וחוקר האסלאם זאב רובין – היסטוריון ישראלי ישראל רובין-רבקאי – מחנך, פסיכולוג וסופר ניסן רובין – סוציולוג ואנתרופולוג שמשון רובין – פסיכולוג קליני מדינאים ופוליטיקאים בן-ציון רובין – חבר הכנסת מטעם המפד"ל ותמ"י ג'רי רובין – פעיל חברתי אמריקאי חנן רובין – חבר הכנסת מטעם מפ"ם אישים אחרים אנטולי רובין – אסיר ציון אריה רובין – אלוף פאראלימפי ישראלי ג'ניפר רובין – פובליציסטית יהודייה-אמריקאית דורון רובין – איש צבא ואיש עסקים ישראלי טיבור רובין – ניצול שואה ממוצא הונגרי וגיבור מלחמה אמריקאי שעוטר במדליית הכבוד על פעולותיו במלחמת קוריאה יוסף רובין – מחנך יהודי בארגנטינה ובישראל עורך ביטאוני תנועת המושבים ומתרגם מספרדית לעברית יעקב רובין (עורך דין) – עורך דין ישראלי, ראש לשכת עורכי הדין בשנים 1987–1991 יעקב רובין (עיתונאי ועסקן) – עיתונאי (שם עט: "אודם"), ממנהיגי התנועה הרוויזיוניסטית בפולין, עורך "המשקיף" ו"חרות" יצחק מרדכי רובין – רבה של קהילת בני תורה בשכונת הר נוף בירושלים, ומחבר ספרי הלכה עוזי רובין – ראש מינהלת חומה, האחראית, בין השאר, על פיתוחם של טיל החץ וכיפת ברזל פנחס רובין – עורך דין ישראלי פסקל פרץ-רובין – מחברת ספרי בישול בתחום המטבח הצפון-אפריקני (בעיקר תוניסאי-לובי) ציפי רובין – ספורטאית ישראלית, אלופה ושיאנית עולם פאראלימפית רות רובין – מוזיקולוגית, אספנית וחוקרת פולקלור יידיש וזמרת יהודייה-קנדית-אמריקאית דמויות בדיוניות: כריסטופר רובין – דמות ילד בסדרת הספרים פו הדב רובין (קומיקס) – דמות גיבור-על מחוברות הקומיקס "באטמן" של DC קומיקס רובין שרבטסקי – דמות של כתבת חדשות מהסדרה איך פגשתי את אמא רבין (פירושונים) אישים ששמם הפרטי הוא רובין